*د افغانی سرې میاشتې ټولنې میدان وردګ ولایتی څانګې ریاست کې د کار په مقابل کې د پیسو د ورکړې پروګرام د معرفت په موخه یو ورځنی ورکشاپ پیل شو!* نن دوشنبه د روان ۱۴۴۵ سپوږمیز کال د صفرالمظفر میاشتې ۲۵ مه نېټه، د افغانی سرې میاشتې ټولنې عالی مقام د منظور شوی پلان له مخې، د مرکزی سویل لویدیځ زون سره په همغږۍ، د میدان وردګ ولایتی څانګې رئیس ښاغلی! مولوی عبدالقدوس"عمر" تر څارنې لاندې، د فدرېشن له لوری د کار په مقابل کې د پیسو د ورکړې پروګرام د معرفت یو ورځنی ورکشاپ د څانګې د دعوت او ارشاد مدیر ښاغلی! مولوی قدرت الله "عباس" لخوا د قرآن کریم په مبارکو آیاتونو پیل شو. ورپسې د څانګې رئیس ښاغلی "عمر" له پرانیستې وینا او ښه راغلاست وروسته یاد پروګرام د اجنډا سره سم د سهولت ورکوونکو لخوا پر مخ وړل کېږی. *د افغانی سرې میاشتې ټولنې میدان وردګ ولایتی څانګې ریاست کې د پیسو په مقابل کې د کار پروژې د معرفت په موخه یو ورځنی داېر شوی ورکشاپ پای ته ورسېدو!* نن یکشنبه د روان ۱۴۴۵ سپوږمیز کال د صفرالمظفر میاشتې ۲۵ مه نېټه، د افغانی سرې میاشتې ټولنې عالی مقام د منظور شوی پلان له مخې، د مرکزی سویل لویدیځ زون سره په همغږۍ، د میدان وردګ ولایتی څانګې رئیس ښاغلی! مولوی عبدالقدوس"عمر" تر څارنې لاندې، د فدرېشن له لوری د (پیسو په مقابل کې د کار پروژې) د معرفت(پېژندنې) په موخه دایر شوی یو ورځنی ورکشاپ پای ته ورسېدو. یاد ورکشاپ د څانګې د دعوت او ارشاد مدیر ښاغلی! مولوی قدرت الله "عباس" لخوا د قرآن کریم په مبارکو آیاتونو پیل شو. ورپسې د څانګې د رئیس ښاغلی "عمر" له پرانیستې وینا او ښه راغلاست وروسته ، په افغانی سره میاشت کې د خطراتو د کمښت آمر ښاغلی! مولوی صدیق الله " امین" د ورکشاپ ګډونوالو ته د پروژې د معرفت( پېژندلو) سر بېره په اهدافو او ګټو خبرې وکړې، چې وروسته د نړیوال فدرېشن د امرار معیشت مسؤل ښاغلی! عمران الله " کامران" په هغه موضوعاتو خبرې وکړې چې د یادې پروژې په جریان کې اړین ګڼل کېږی لکه: کاری پلان، د کمېټو شتون، د کارګرو حاضرۍ، هغه وسایل چې د کار په موده کې ورته اړتیا لیدل کېږی لکه: کولنګ، بلچه، جبل، سوټک، کراچۍ،خولۍ، کارګرو ته د پیسو د ورکړې پروسه او... د یادونې وړ ده، چې یاده پروژه به د میدان وردګو ولایت په درې ولسوالیو لکه: جلرېز، چک او نرخ کې پیل شی، چې شاوخوا ۳۰۰ کارګرو ته به په کې د کار زمینه برابره شی، چې هر یوه کارګر ته به د یوې ورځې کار په بدل کې د فدرېشن له لورې ۴۰۰ افغانۍ ور کول کېږی. د یادونې وړ ده، چې په یاد ورکشاپ کې د مرکزی سویل لویدیځ زون د پېښو په وړاندې د مبارزې لوی مدیر ښاغلی! عبدالمستعان"رحمانی" او عمومی مرکز کې د پېښو په اداره کې د بېړنیو عملیاتو آمر ښاغلی! قاری خالد" ضیاء" هم شتون درلود. په وروستیو کې یاد ورکشاپ د یو تن ګډونوال په اختتامیه دعا پای ته ورسېدو. edited04:33 PM حسیب الله رحیمی حر 04:35 PM 04:36 PM